b"\n_START_ARTICLE_\nHabitatges al carrer del Fossar, 15-19\n_START_SECTION_\nDescripci\xc3\xb3\n_START_PARAGRAPH_\nCases de carrer, de construcci\xc3\xb3 graonada, assentades damunt la roca i seguint el desnivell del terreny. Les dues primeres estan orientades a llevant i la tercera a migdia. Consten de planta baixa i dos pisos. A trav\xc3\xa9s d'una arcada que d\xc3\xb3na a sota del porxo de la primera s'accedeix a Can Monic, on el portal \xc3\xa9s rectangular i amb la llinda mig tapiada en la qual nom\xc3\xa9s es llegeix: --87._NEWLINE_A la n\xc3\xbamero 17 el portal tamb\xc3\xa9 \xc3\xa9s rectangular i t\xc3\xa9 un sobrearc al damunt. El mateix passa a la casa n\xc3\xbamero 19. A la n\xc3\xbamero 17 s'hi obren dues galeries a la banda de migdia al nivell del primer i segon pis, construcci\xc3\xb3 que es repeteix a la n\xc3\xbamero 19 per\xc3\xb2 nom\xc3\xa9s al segon pis. Estan constru\xc3\xafdes amb pedra basta i per les obertures utilitzen carreus ben escairats.\n_START_SECTION_\nHist\xc3\xb2ria\n_START_PARAGRAPH_\nLa import\xc3\xa0ncia de les cases d'aquest carrer rau sobretot en la bellesa arquitect\xc3\xb2nica i la unitat dels edificis que la integren, tots ells constru\xc3\xafts als segles XVII i XVIII i que han estat restaurats recentment amb molta fidelitat._NEWLINE_L'establiment de cavallers al Castell de Rupit als segles XII i XIII donaren un caire aristocr\xc3\xa0tic a la poblaci\xc3\xb3, al segle XIV la demografia baixa considerablement. Al fogatge del segle XVI ja s'observa una certa recuperaci\xc3\xb3 i a partir del segle XVII comen\xc3\xa7a a ser nucli important de poblaci\xc3\xb3, ja que durant la guerra dels Segadors, al 1654, s'hi establiren molts francesos."